วองก้า

วองก้า () เป็นภาพยนตร์แนวจินตนิมิตเพลง ที่ออกฉายในปี 2023 กำกับโดยพอล คิง เขียนบทร่วมกับไซมอน ฟาร์นาบี โดยอิงจากเรื่องราวของคิง บอกเล่าเรื่องราวต้นกำเนิดของตัวละคร วิลลี วองก้า ซึ่งเป็นตัวละครในนวนิยายในปี 1964 เรื่อง ชาร์ลีกับโรงงานช็อกโกแลต ของโรอาลด์ ดาห์ล โดยนำเสนอเรื่องราวช่วงแรกในฐานะนักช็อกโกแลตที่ดูพิลึก ภาพยนตร์เรื่องนี้นำแสดงโดยทิโมธี ชาลาเมต์ในบทบาทนำ ร่วมกับนักแสดงหน้าใหม่คาลาห์ เลน และนักแสดงทั้งทีม ได้แก่ คีแกน-ไมเคิล คีย์, แพตเตอร์สัน โจเซฟ, แมตต์ ลูคัส, แมทธิว เบย์นตัน, แซลลี ฮอว์กินส์, โรวัน แอตคินสัน, จิม คาร์เตอร์, ทอม เดวิส, โอลิเวีย โคลแมน และฮิว แกรนต์

การพัฒนาเริ่มต้นขึ้นหลังจากที่วอร์เนอร์บราเธอส์พิคเจอส์ ซึ่งก่อนหน้านี้วางจำหน่ายภาพยนตร์ที่ดัดแปลงจากนวนิยายปี 1964 ในปี 2005 ได้รับลิขสิทธิ์ตัวละครในนามเดือนตุลาคมปี 2016 และเปิดเผยว่าภาพยนตร์เรื่องนี้จะทำหน้าที่เป็นเรื่องราวต้นกำเนิดของวองก้า ในเดือนพฤษภาคม ค.ศ. 2021 ชาลาเมต์ได้รับการยืนยันว่าจะรับบทเป็นวองก้าและมีการประกาศนักแสดงสมทบในเดือนกันยายนของปีนั้น การถ่ายภาพยนตร์ฉากสำคัญเริ่มต้นในสหราชอาณาจักรในเดือนกันยายน ค.ศ. 2021 โดยการถ่ายทำเกิดขึ้นในสตูดิโอวอร์เนอร์บราเธอส์, ลีฟส์เดน ในเมืองวัตฟอร์ด รวมถึงออกซฟอร์ด, ไลม์เรจิส, บาธ, เซนต์อัลบันส์ และที่ริโวลีบอลรูม ในครอฟตันพาร์ก, เมืองลอนดอน เพลงต้นฉบับของภาพยนตร์เรื่องนี้ประพันธ์โดยนีล ฮันนอน ในขณะที่จ็อบบี ทัลบอตเป็นผู้ให้ดนตรีประกอบต้นฉบับ

วองก้ามีการฉายพิเศษที่โชว์อีสต์ ในวันที่ 24 ตุลาคม ค.ศ. 2023 และมีกำหนดฉายในสหราชอาณาจักรวันที่ 8 ธันวาคม และในสหรัฐวันที่ 15 ธันวาคม โดยวอร์เนอร์บราเธอส์พิคเจอส์ และกำหนดเข้าฉายในประเทศไทยวันที่ 7 ธันวาคม

 เรื่องย่อ 
เรื่องราวของวิลลี วองก้า ที่เปลี่ยนจากวัยหนุ่มที่ขายช็อกโกแลตในร้านค้าเล็ก ๆ มาเป็นคนอัจฉริยะที่ดูประหลาดและเป็นที่รู้จักไปทั่วโลก

 นักแสดง 
 ทิโมธี ชาลาเมต์ รับบทเป็น วิลลี วองก้า, นักช็อกโกแลตผู้มีความทะเยอทะยานที่มีความฝันที่ยิ่งใหญ่ในการเปิดร้านช็อกโกแลตของตัวเอง ตามคำบอกเล่าของชาลาเมต์ เขาเป็นตัวเลือกแรกและเป็นคนเดียวของพอล คิง ที่ได้รับเลือกบทนี้หลังจากที่ได้เห็นการแสดงบนยูทูบของโรงเรียนมัธยมปลายทางออนไลน์ ซึ่งพิสูจน์ให้เห็นถึงทักษะการร้องและการเต้นของเขา โดยก่อนที่ชาลาเมต์จะมารับบทนี้ ทอม ฮอลแลนด์, ดอนัลด์ โกลเวอร์, ไรอัน กอสลิง และเอซรา มิลเลอร์ อยู่ในระหว่างการพิจารณาให้มารับบทตัวละครนี้เช่นกัน
 คาลาห์ เลน รับบทเป็น นูเดิล
 คีแกน-ไมเคิล คีย์ รับบทเป็น ผู้บัญชาการตำรวจ
 แพตเตอร์สัน โจเซฟ รับบทเป็น อาเธอร์ สลักเวิร์ธ
 แมตต์ ลูคัส รับบทเป็น พราวด์โนส
 แมทธิว เบย์นตัน รับบทเป็น ฟิกเกิลกรูเบอร์
 แซลลี ฮอว์กินส์ รับบทเป็น แม่ของวิลลี วองก้า
 โรวัน แอตคินสัน รับบทเป็น พ่อจูเลียส
 จิม คาร์เตอร์ รับบทเป็น แอบบะคัส ครันช์
 ทอม เดวิส รับบทเป็น บลีเชอร์
 โอลิเวีย โคลแมน รับบทเป็น คุณนายสครับบิต
 ฮิว แกรนต์ รับบทเป็น ลอฟตี, เป็นอุมปา-ลุมปา
 นาตาชา ร็อทเวลล์ รับบทเป็น ไพเพอร์ เบนซ์
 ริช ฟูลเชอร์ รับบทเป็น แลร์รี ชักเคิลส์เวิร์ธ
 ราคี ทาคราร์ รับบทเป็น ลอตตี เบลล์
 คอบนา โฮลด์บรูก-สมิธ
 ไซมอน ฟาร์นาบี
 คอลิน โอไบรอัน
 เอลลี ไวต์
 เมอร์เรย์ แมกอาเธอร์
 เทรซี ไอเฟชอร์
 ไอซี ซัตตี

 การออกฉาย 
วองก้ามีรอบฉายพิเศษที่โชว์อีสต์เมื่อวันที่ 24 ตุลาคม ค.ศ. 2023 และมีกำหนดเข้าฉายโดยวอร์เนอร์บราเธอส์พิคเจอส์ในสหราชอาณาจักรวันที่ 13 ธันวาคม ค.ศ. 2023 ตามมาด้วยสหรัฐในวันที่ 15 ธันวาคม ค.ศ. 2023 ในโรงภาพยนตร์ทั่วไปและในระบบดอลบีซีนีมา และไอแมกซ์ เดิมกำหนดไว้เป็นวันที่ 17 มีนาคม ค.ศ. 2023

 ผลตอบรับ 
 รางวัล 
 รางวัล วันที่จัดพิธี สาขา ผู้ได้รับการเสนอชื่อ ผล อ้างอิง Astra Film and Creative Awards 26 กุมภาพันธ์ 2024 Best Publicity Campaign วองก้า  BAFTA Film Awards 18 กุมภาพันธ์ 2024 Outstanding British Film พอล คิง, เดวิด เฮย์แมน, ไซมอน ฟาร์นาบี และอเล็กซานดรา เดอร์บีเชียร์  Critics' Choice Movie Awards 14 มกราคม 2024 Best Young Actor/Actress คาลาห์ เลน   Best Costume Design ลินดี เฮมมิง Golden Globe Awards 7 มกราคม 2024 Best Actor – Motion Picture Musical or Comedy ทิโมธี ชาลาเมต์   Hollywood Music in Media Awards 15 พฤศจิกายน 2023 Original Song — Sci-Fi/Fantasy Film นีล แฮนนอน, ไซมอน ฟาร์นาบี และพอล คิง ("A World of Your Own")  นีล แฮนนอน, ไซมอน ฟาร์นาบี และพอล คิง ("You've Never Had Chocolate Like This")  Best Song – Onscreen Performance (Film) ทิโมธี ชาลาเมต์ ("A World of Your Own")  Music Themed Film, Biopic, or Musicalวองก้า  Nickelodeon Kids' Choice Awards 13 กรกฎาคม 2024 Favorite Movie  Favorite Movie Actor ทิโมธี ชาลาเมต์  Favorite Villain คีแกน-ไมเคิล คีย์  People's Choice Awards 18 กุมภาพันธ์ 2024 The Comedy Movie of the Year วองก้า  The Male Movie Star of the Year ทิโมธี ชาลาเมต์  The Comedy Movie Star of the Year Visual Effects Society Awards21 กุมภาพันธ์ 2024Outstanding Animated Character in a Photoreal Featureเดล นิวตัน, คูนาล เอเยอร์, วาเลนติน่า เออร์โคลานี และกาบอร์ โฟเนอร์

 อ้างอิง 

 แหล่งข้อมูลอื่น 




หมวดหมู่:ภาพยนตร์ที่ออกฉายในปี พ.ศ. 2566
หมวดหมู่:ภาพยนตร์จินตนิมิตเพลงอเมริกัน
หมวดหมู่:ภาพยนตร์ที่สร้างจากนวนิยายอังกฤษ
หมวดหมู่:ภาพยนตร์ที่สร้างจากหนังสือเด็ก
หมวดหมู่:ภาพยนตร์ที่สร้างจากผลงานของโรอาลด์ ดาห์ล
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์โดยเฮย์เดย์ฟิล์มส์
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์อังกฤษในคริสต์ทศวรรษ 2020